PROCES VERBAL

Nr. 40 din 10.09.2008

al şedinţei Consiliului de Observatori al Instituţiei Publice Naţionale a Audiovizualului Compania “Teleradio-Moldova”
Au fost prezenţi:
Membrii Consiliului de Observatori: Mariana ŞLAPAC; Anatol DUBROVSCHI;    Ludmila BARBUS; Boris FOCŞA; Alexandru BUREAN; Tudor TATARU; Viorel CIBOTARU.

Au lipsit: Veaceslav IONIŢĂ; Igor MUNTEANU.

Au asistat:

V. Todercan, Preşedintele IPNA Compania “Teleradio-Moldova”, A. Răileanu, Director Televiziune, V. Gheorghişenco, Director Radiodifuziune, T. Vlas, şef Direcţie programare, coordonare şi emisie TV, L. Barbă, director Departament TV “Moldova Internaţional”, T. Cotosova, producător-coordonator, Programe pentru etnii, M. Lupaşco, redactor-prezentator, Departamentul actualităţi TV, Fadei Nagacevschi, expert APEL, reprezentanţi ai mijloacelor de informare în masă, ş.a.

Ordinea de zi:

1. Aprobarea modificărilor grilei de emisie a postului TV “Moldova 1” (raportor: T. Vlas, şef Direcţie programare, coordonare şi emisie TV).

2. Aprobarea modificărilor grilei de emisie a postului TV “Moldova Internaţional” (raportor: L. Barbă, director Departament TV “Moldova Internaţional”).

3. Informaţie cu privire la rating-ul emisiunilor postului TV “Moldova 1”(raportor: T. Vlas, şef Direcţie programare, coordonare şi emisie TV).

4. Concepţia emisiunilor Redacţiei “Comunitate” TV (raportor: T. Cotosova, producător, Programe pentru etnii).
5. Revizuirea Caietului de sarcini pentru anul 2009.
S-a votat începerea şedinţei cu modificarea ordinii de zi prin introducerea punctelor:

6. Declaraţia membrilor C.O. faţă de dizolvarea Consiliului de Observatori IPRA “Teleradio-Găgăuzia”.

7. Audierea informaţiei privind cultura limbii de exprimare a jurnaliştilor. (raportor: I. Melniciuc).

8. Aprobarea modificării statelor de personal.

“Pentru” – unanim.

La prima întrebare T. Vlas a informat membrii C.O. despre schimbările propuse în noua grilă de emisie a postului TV “Moldova 1”. În dezbateri au luat cuvîntul: B. Focşa, A. Burean, A.  Dubrovschi, L. Barbus, V. Cibotaru, M. Şlapac. 

S-a votat: “pentru” – unanim.
 La a doua întrebare L. Barbă a menţionat despre schimbarea grilei de emisie a postului TV “Moldova Internaţional”, reieşind din acele modificări care sunt realizate de TV “Moldova 1”. În dezbateri au luat cuvîntul: A. Burean, V. Cibotaru, M. Şlapac, A.  Dubrovschi, L. Barbus. 

S-a votat: “pentru” – unanim.
La a treia întrebare T. Vlas a expus principalele repere cu privire la rating-ul emisiunilor postului TV “Moldova 1”. Dumneaei a menţionat că principalul concurent în orele de maximă audienţă a postului “Moldova 1” este doar postul “Prime”. Datele au fost prezentate din rapoartele organizaţiei AGB Nielsen, operator de măsurare a audienţei. Membrii C.O. au optat pentru creşterea raiting-ului prin crearea unor emisiuni mai calitative.

S-a luat act.

La întrebarea a patra T. Cotosova a expus informaţia privind elaborarea concepţiei emisiunilor pentru etnii. În discuţii au luat cuvîntul: M. Şlapac, A. Dubrovschi. V. Cibotaru, B. Focşa, L. Barbus. Membrii C.O. au propus ca la una din şedinţele viitoare să fie prezentată o informaţie mai detaliată şi propuneri constructive privind îmbunătăţirea calităţii acestor emisiuni.

S-a luat act.

La a cincea întrebare s-a propus de a se lua act de suplinirea Caietului de sarcini pentru anul 2009 cu sugestiile propuse de către Consiliul Coordonator al Audiovizualului.

S-a luat act.
La întrebarea a şasea membrii C.O. au făcut o declaraţie referitor la dizolvarea Consiliului de Observatori ai IPRA “Teleradio-Găgăuzia”. Membrii îşi exprimă solidaritatea cu organul sus-menţionat, Adunarea Populară a greşit încălcînd principiul inamovibilităţii membrilor C.O.

La întrebarea a şaptea, profesorul Ion Melniciuc a expus observaţiile sale privind limbajul de exprimare a prezentatorilor RD şi TV. Aceştia comit o serie de greşeli de ordin gramatical. Pentru soluţionarea acestei probleme, Dumnealui a propus: instituirea unui grup de experţi pentru monitorizarea exprimărilor lingvistice în eter; organizarea unor cursuri de perfecţionare; publicarea unor broşuri; întocmirea unui dicţionar de uz intern privind erorile comise cel mai des; realizarea unei testări de cunoaştere a limbii. Au luat cuvîntul: M. Şlapac, A. Dubrovschi, V. Cibotaru, L. Barbus. La una din şedinţele viitoare, directorul Radiodifuziunii şi directorul Televiziunii vor înainta propuneri de îmbunătăţire a culturii limbii de exprimare a prezentatorilor. 
S-a luat act.
La întrebarea a noua, V. Gheorghişenco a înaintat o notă informativă cu privire la necesitatea schimbării statelor de personal prin suplinirea acestora cu funcţia de producător-coordonator programe nocturne în Departamentul Proiecte Radio.

1. S-a votat: “pentru” – unanim.
S-a hotărît:

2. A aproba grila de emisie a postului TV “Moldova 1” pentru perioada 15 septembrie 2008 – 15 aprilie 2009, cu posibilitatea introducerii unor modificări ulterioare.

3. A aproba grila de emisie a postului TV “Moldova Internaţional” pentru perioada 15 septembrie 2008 – 15 aprilie 2009, cu posibilitatea introducerii unor modificări ulterioare.
4. A aproba suplinirea statelor de personal cu 1 (una) unitate de producător-coordonator programe nocturne în Departamentul Proiecte Radio.
Au semnat:

1. Mariana ŞLAPAC                                     Preşedintele Consiliului de Observatori

2. Anatol DUBROVSCHI                             Secretarul Consiliului de Observatori  

PAGE  
2

